cyanic-selkie/wikianc huggingface dataset:
రితి పాఠక్
రితీ పాఠక్ (జననం 1977 జూలై 1) భారతీయ రాజకీయ నాయకురాలు, న్యాయవాది. మధ్యప్రదేశ్‌లోని సిధి లోక్‌సభ నియోజకవర్గం నుండి ఎన్నికైన భారతీయ జనతా పార్టీకి చెందిన పార్లమెంటు సభ్యురాలు. ఆమె మొదటిసారిగా 2014 లోక్‌సభ ఎన్నికలలో భారత జాతీయ కాంగ్రెస్ అభ్యర్థిపై 1,08,046 ఓట్ల మెజారిటీ సాధించింది. ఆమె 2019లో 17వ లోక్‌సభకు తిరిగి ఎన్నికయ్యారు. ఆ సందర్భంలో ఆమె కాంగ్రెస్ అభ్యర్థి అజయ్ అర్జున్ సింగ్ ను 2,86,520 ఓట్ల తేడాతో ఓడించింది.
బాల్యం, విద్యాభ్యాసం
రితి పాఠక్ 1977 జూలై 1న మధ్యప్రదేశ్‌లోని ప్రస్తుత సింగ్రౌలి జిల్లా ఖత్ఖారి గ్రామంలో శ్యామా పాండే, రామకరణ్ దేవ్ పాండే దంపతులకు రితి పాండేగా జన్మించింది. ఆమె రేవాలో పెరిగారు. ఆమె చరిత్ర, హిందీ సాహిత్యంలో బ్యాచిలర్ డిగ్రీ, తర్వాత చరిత్రలో 1999లో రేవాలోని అవధేష్ ప్రతాప్ సింగ్ విశ్వవిద్యాలయం నుండి మాస్టర్స్ డిగ్రీ పూర్తి చేసింది. ఆ తర్వాత 2002లో అవధేష్ ప్రతాప్ సింగ్ యూనివర్సిటీ నుండి ఎల్‌ఎల్‌బి (ది బ్యాచిలర్ ఆఫ్ లాస్)లో గ్రాడ్యుయేషన్ పూర్తి చేసింది. పాఠశాల, కళాశాలలో ఉన్నప్పుడు ఆమె సహ-పాఠ్య కార్యక్రమాలలో కూడా చురుకుగా ఉండేది. ఆమె గ్రాడ్యుయేషన్ నాటికి మూడు NCC సర్టిఫికేట్‌లను పూర్తి చేసింది. ఆమె 1994-95లో GDCలో జాయింట్ సెక్రటరీగా పనిచేసింది.
వ్యక్తిగతం
1997లో ఆమె రజనీష్ పాఠక్‌ను వివాహం చేసుకుంది.
మూలాలు
వర్గం:1978 జననాలు వర్గం:భారత ఎంపీలు 2014–2019 వర్గం:భారత ఎంపీలు 2019–ప్రస్తుతం వర్గం:మధ్యప్రదేశ్ రాజకీయాల్లో మహిళలు వర్గం:మధ్యప్రదేశ్ నుండి లోక్ సభ సభ్యులు వర్గం:మధ్యప్రదేశ్ భారతీయ జనతా పార్టీ రాజకీయ నాయకులు
ఐశ్వర్య నార్కర్
ఐశ్వర్య నార్కర్ మహారాష్ట్రకు చెందిన టివి, నాటకరంగ, సినిమా నటి. వాణిజ్య ప్రకటనలలో కూడా నటించింది.
జననం
ఐశ్వర్య నార్కర్ 1970, డిసెంబరు 8న మహారాష్ట్ర లోని ముంబై లో జన్మించింది.
బయటి లింకులు
వర్గం:హిందీ సినిమా నటీమణులు వర్గం:భారతీయ సినిమా నటీమణులు వర్గం:జీవిస్తున్న ప్రజలు వర్గం:1970 జననాలు వర్గం:మరాఠీ సినిమా నటీమణులు వర్గం:టెలివిజన్ నటీమణులు వర్గం:మహారాష్ట్ర సినిమా నటీమణులు
పబ్‌మెడ్
పబ్‌మెడ్ అనేది లైఫ్ సైన్సెస్, బయోమెడికల్ అంశాలకు సంబంధించిన ఉచిత సెర్చి ఇంజను. ఇది ప్రధానంగా రిఫరెన్స్‌లు, సారాంశాల MEDLINE డేటాబేస్‌ను యాక్సెస్ చేస్తుంది. అమెరికా లోని నేషనల్ ఇన్‌స్టిట్యూట్ ఆఫ్ హెల్త్‌లోని యునైటెడ్ స్టేట్స్ నేషనల్ లైబ్రరీ ఆఫ్ మెడిసిన్ (NLM) ఎంట్రెజ్ సిస్టమ్ ఆఫ్ ఇన్ఫర్మేషన్ రిట్రీవల్‌లో భాగంగా ఈ డేటాబేసును నిర్వహిస్తుంది.
1971 నుండి 1997 వరకు, MEDLINE డేటాబేస్‌ను ఆన్‌లైన్‌లో అందుకోగలిగే అనుమతి ప్రాథమికంగా విశ్వవిద్యాలయ లైబ్రరీల వంటి సంస్థాగత సౌకర్యాల వారికే ఉండేది. పబ్‌మెడ్, 1996 జనవరిలో మొదటిసారిగా విడుదలై, ప్రైవేటు వ్యక్తులకు, ఉచితంగా, ఇంటికీ, కార్యాలయానికీ -మెడ్‌లైన్ శోధన యుగానికి నాంది పలికింది. 1997 జూన్ నుండి పబ్‌మెడ్ వ్యవస్థ ప్రజలకు ఉచితంగా అందిస్తున్నారు.
కంటెంటు
MEDLINEతో పాటు, PubMed కింది వాటిని కూడా అందిస్తుంది:
పబ్‌మెడ్ ఐడెంటిఫైయర్
PMID (పబ్‌మెడ్ ఐడెంటిఫైయర్ లేదా పబ్‌మెడ్ యూనిక్ ఐడెంటిఫైయర్) అనేది ఒక ప్రత్యేక పూర్ణాంక సంఖ్య. ఇది  నుండి మొదలై, ప్రతి పబ్‌మెడ్ రికార్డుకు ఒక సంఖ్య ఉంటుంది. పిఎమ్‌ఐడి అనేది పిఎంసిఐడి (పబ్‌మెడ్ సెంట్రల్ ఐడెంటిఫైయర్) లాంటిది కాదు. పిఎంసిఐడి ఉచితంగా యాక్సెస్ చేయగల పబ్‌మెడ్ సెంట్రల్‌లో ప్రచురించబడిన అన్ని కృఫ్తులకూ ఇచ్చిన ఐడెంటిఫైయర్.
ఒక ప్రచురణకు PMID లేదా PMCIDని కేటాయించడంతో దాని కంటెంట్ రకం గురించి గాని, లేదా నాణ్యత గురించి గానీ పాఠకులకు ఏమీ చెప్పినట్లు కాదు. ఎడిటర్‌కు లేఖలు, సంపాదకీయ అభిప్రాయాలు, అభిప్రాయ వ్యాసాలు, జర్నల్‌లో చేర్చడానికి ఎడిటర్ ఎంచుకున్న ఏ ఇతర భాగానికైనా, అలాగే పీర్-రివ్యూ పేపర్‌లకూ PMIDలను కేటాయిస్తారు. ఈ గుర్తింపు సంఖ్య ఇచ్చారంటే దాని అర్థం - మోసం, అసమర్థత లేదా దుష్ప్రవర్తన కారణంగా ఆయా వ్యాసాలను ప్రచురణ నుండి వెనక్కి తోఈసుకోలేదని రుజువు చూపినట్లేమీ కాదు. ఒరిజినల్ పేపర్‌లకు ఏవైనా సవరణల గురించిన ప్రకటనకు కూడా PMID ని కేటాయించవచ్చు.
పబ్‌మెడ్ శోధన విండోలో ఇచ్చిన ప్రతి సంఖ్యనూ డిఫాల్ట్‌గా PMID లాగానే పరిగణిస్తుంది. కాబట్టి, PMIDని ఉపయోగించి PubMedలో ఏ ఆకరాన్నైనా గుర్తించవచ్చు.
మగ్రహత్ పశ్చిమ్ శాసనసభ నియోజకవర్గం
మగ్రహత్ పశ్చిమ్ శాసనసభ నియోజకవర్గం పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం దక్షిణ 24 పరగణాల జిల్లా, మథురాపూర్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. మగ్రహత్ పశ్చిమ్ నియోజకవర్గం పరిధిలో మగ్రాహత్ I కమ్యూనిటీ డెవలప్‌మెంట్ బ్లాక్, డైమండ్ హార్బర్ I కమ్యూనిటీ డెవలప్‌మెంట్ బ్లాక్‌లోని నేత్ర గ్రామ పంచాయతీ ఉన్నాయి.
మురళీ శ్రీశంకర్
ప్రారంభ జీవితం
ఎం. శ్రీశంకర్ తల్లి కె. ఎస్. బిజిమోల్, తండ్రి ఎస్. మురళి. కె. ఎస్. బిజిమోల్ 1992 ఆసియా జూనియర్ అథ్లెటిక్స్ ఛాంపియన్‌షిప్‌లో 800 మీటర్లలో రజత పతకాన్ని గెలుచుకుంది. ఎస్. మురళి మాజీ ట్రిపుల్ జంప్ అథ్లెట్, సౌత్ ఏషియన్ గేమ్స్‌లో రజత పతక విజేత కూడా. తండ్రి దగ్గరే ఎం. శ్రీశంకర్ శక్షణ పొందుతున్నాడు. నాలుగేళ్ల వయస్సులోనే స్ప్రింటర్‌గా ఎం. శ్రీశంకర్ సామర్థ్యాన్ని గుర్తించిన అతని తండ్రి తనతో పాటు అతన్ని ప్రాక్టీస్ చేయించేవాడు. ఎం. శ్రీశంకర్ 50 మీటర్లు, 100 మీటర్లలో రాష్ట్ర స్థాయి అండర్-10 ఛాంపియన్ అయ్యాడు, కానీ 13 సంవత్సరాల వయస్సులో స్ప్రింటింగ్ నుండి లాంగ్ జంప్‌కు మారాడు. 2019 ఆగస్టు నాటికి ఎం. శ్రీశంకర్ పాలక్కాడ్‌లోని ప్రభుత్వ విక్టోరియా కళాశాలలో డిగ్రీ చదువుతున్నాడు. అతని సోదరి శ్రీపార్వతి హెప్టాథ్లెట్.
2022 ప్రపంచ అథ్లెటిక్స్‌ చాంపియన్‌షిప్‌
ప్రపంచ అథ్లెటిక్స్‌ చాంపియన్‌షిప్‌లో ఫైనల్‌కు దూసుకెళ్లిన తొలి భారత పురుష లాంగ్‌జంపర్‌గా చరిత్రకెక్కిన మురళీ శ్రీశంకర్‌ అమెరికా వేదికగా 2022 జులై 17న జరిగిన ఫైనల్స్‌లో శ్రీశంకర్‌ 7.96 మీటర్లు లంఘించి ఏడో స్థానంతో సరిపెట్టాడు. ఆయన క్వాలిఫయింగ్‌ రౌండ్‌లో 8 మీటర్ల ప్రదర్శనను నమోదు చేసాడు. ఆరు ప్రయత్నాల్లోనూ శ్రీశంకర్‌ ఎనిమిది మీటర్ల మార్క్‌ అందుకోలేకపోయాడు. జినాన్‌ వాంగ్‌ (8.36 మీ, చైనా) స్వర్ణం కైవసం చేసుకున్నాడు.
మూలాలు
వర్గం:1999 జననాలు వర్గం:సజీవులు వర్గం:భారత పురుష లాంగ్ జంపర్లు వర్గం:పాలక్కాడ్ అథ్లెట్లు వర్గం:2018 ఆసియా క్రీడల్లో అథ్లెట్లు (ట్రాక్ అండ్ ఫీల్డ్) వర్గం:ఆసియా క్రీడల పోటీదారులు వర్గం:2020 వేసవి ఒలింపిక్స్‌లో అథ్లెట్లు (ట్రాక్ అండ్ ఫీల్డ్) వర్గం:ఒలింపిక్ అథ్లెట్లు ఆఫ్ ఇండియా
సూర్యారావుపేట (కాకినాడ గ్రామీణ)
సూర్యారావుపేట, ఆంధ్రప్రదేశ్ రాష్ట్రం, కాకినాడ జిల్లా, కాకినాడ గ్రామీణ మండలం లోని జనగణన పట్టణం.
గణాంకాలు
సూర్యారావుపేట, కాకినాడ జిల్లా, కాకినాడ మండలానికి చెందిన జనాభా లెక్కల పట్టణం. 2011 జనాభా లెక్కల ప్రకారం సూర్యారావుపేట పట్టణంలో మొత్తం 6,453 కుటుంబాలు ఉన్నాయి. సూర్యారావుపేట పట్టణ మొత్తం జనాభా 24,112 అందులో పురుషులు 11,963 మంది ఉండగా, స్త్రీలు 12,149 మంది ఉన్నారు. సగటు లింగ నిష్పత్తి 1,016. పట్టణంలో 0-6 సంవత్సరాల వయస్సు గల పిల్లల జనాభా 2214, ఇది మొత్తం జనాభాలో 9%గా ఉంది. 0-6 సంవత్సరాల మధ్య 1102 మంది మగ పిల్లలు ఉండగా, ఆడ పిల్లలు 1112 మంది ఉన్నారు. బాలల లింగ నిష్పత్తి 1,009, ఇది సగటు లింగ నిష్పత్తి (1,016) కంటే తక్కువ.అక్షరాస్యత శాతం మొత్తం 88.5%. అవిభాజ్య తూర్పుగోదావరి జిల్లా 71%తో పోలిస్తే సూర్యారావుపేట అక్షరాస్యత శాతం ఎక్కువగా ఉంది. సూర్యారావుపేటలో పురుషుల అక్షరాస్యత రేటు 91.58% ఉండగా, స్త్రీల అక్షరాస్యత రేటు 85.39%గా ఉంది.
పరిపాలన నిర్వహణ
సూర్యారావుపేట సెన్సస్ టౌన్ పరిధిలో మొత్తం 6,453 గృహాలను కలిగి ఉంది.వీటికి నీటి సరఫరా, మురుగునీటి పారుదల వంటి ప్రాథమిక సౌకర్యాలను స్థానిక స్వపరిపాలన సంస్థ అందిస్తుంది. సెన్సస్ టౌన్ పరిమితుల్లో రోడ్లు నిర్మించడానికి, నిర్వహణకు దాని అధికార పరిధిలోకి వచ్చే ఆస్తులపై పన్నులు విధించడానికి కూడా దీనికి అధికారం కలిగి ఉంది.
చీడిగ
చీడిగ తూర్పు గోదావరి జిల్లా కాకినాడ మండలంలో ఉన్న ఒక జనాభా లెక్కల పట్టణం. 2011 జనాభా లెక్కల ప్రకారం, చీడిగ పట్టణంలో మొత్తం 1,746 కుటుంబాలు నివసిస్తున్నాయి. చీడిగ పట్టణ మొత్తం జనాభా 6,365, అందులో 3,199 మంది పురుషులుకాగా, 3,166 మంది స్త్రీలు ఉన్నారు.సగటు లింగ నిష్పత్తి 990. పట్టణంలో 0-6 సంవత్సరాల వయస్సు గల పిల్లల జనాభా 570, ఇది మొత్తం జనాభాలో 9%గా ఉంది. 0-6 సంవత్సరాల మధ్య 289 మంది మగ పిల్లలుఉండగా, ఆడపిల్లలు 281 మంది ఉన్నారు. పిల్లల లింగ నిష్పత్తి 972, ఇది సగటు లింగ నిష్పత్తి (990) కంటే తక్కువ.అక్షరాస్యత రేటు 86.6%. ఈ విధంగా అవిభాజ్య తూర్పుగోదావరి జిల్లా అక్షరాస్యత 71%తో పోలిస్తే చీడిగలో అక్షరాస్యత ఎక్కువగా ఉంది. పురుషుల అక్షరాస్యత రేటు 90.96%, స్త్రీల అక్షరాస్యత రేటు 82.18%.
ప్రాథమిక సౌకర్యాల నిర్వహణ
చీడిగ సెన్సస్ టౌన్ పరిధిలో ఉన్న మొత్తం 1,746 ఇళ్లకు స్థానిక స్వపరిపాలన సంస్థ వీటికి మంచి నీరు, మురుగునీటి పారుదల వంటి ప్రాథమిక సౌకర్యాలను అందిస్తుంది. సెన్సస్ టౌన్ పరిమితుల్లో రోడ్లు నిర్మించడానికి, నిర్వహణకు దాని అధికార పరిధిలోకి వచ్చే ఆస్తులపై పన్నులు విధించడానికి కూడా దానికి అధికారం ఉంది.
వెలుపలి లంకెలు
వర్గం:జనగణన పట్టణాలు వర్గం:కాకినాడ జిల్లా జనగణన పట్టణాలు
రమణయ్యపేట (కాకినాడ గ్రామీణ)
రమణయ్యపేట, ఆంధ్రప్రదేశ్ రాష్ట్రం, కాకినాడ జిల్లా, కాకినాడ గ్రామీణ మండలం లోని జనగణన పట్టణం.
గణాంకాలు
రమణయ్యపేట, కాకినాడ జిల్లా, కాకినాడ గ్రామీణ మండలానికి చెందిన జనాభా లెక్కల పట్టణం. 2011 జనాభా లెక్కల ప్రకారం రమణయ్యపేట పట్టణంలో మొత్తం 7,616 కుటుంబాలు నివసిస్తున్నాయి. రమణయ్యపేట మొత్తం జనాభా 28,369 మంది ఉండగా, అందులో పురుషులు 13,989 మంది కాగా, స్త్రీలు 14,380 మంది ఉన్నారు. సగటు లింగ నిష్పత్తి 1,028.పట్టణంలో 0-6 సంవత్సరాల వయస్సు గల పిల్లల జనాభా 2684, ఇది మొత్తం జనాభాలో 9%గా ఉంది. 0-6 సంవత్సరాల మధ్య 1366 మంది మగ పిల్లలు ఉండగా, ఆడ పిల్లలు 1318 మంది  ఉన్నారు.బాలల లింగ నిష్పత్తి 965, ఇది సగటు లింగ నిష్పత్తి (1,028) కంటే తక్కువ.పట్టణ అక్షరాస్యత శాతం మొత్తం 87%. దీనిని అవిభాజ్య తూర్పుగోదావరి జిల్లా 71%తో పోలిస్తే రమణయ్యపేటలో అక్షరాస్యత ఎక్కువగా ఉంది. రమణయ్యపేటలో పురుషుల అక్షరాస్యత రేటు 90.26% ఉండగా, స్త్రీల అక్షరాస్యత రేటు 83.84%గా ఉంది.
పరిపాలనా నిర్వహణ
రమణయ్యపేట సెన్సస్ టౌన్ పరిధిలో మొత్తం 7,616 గృహాలకు పైగా పరిపాలనను కలిగి ఉంది.వీటికి నీటి సరఫరా,  మురుగునీటి పారుదల వంటి ప్రాథమిక సౌకర్యాలను స్థానిక స్వపరిపాలన సంస్థ అందిస్తుంది. సెన్సస్ టౌన్ పరిమితుల్లో రోడ్లు నిర్మించడానికి, వాటి నిర్వహణకు దాని అధికార పరిధిలోకి వచ్చే ఆస్తులపై పన్నులు విధించడానికి దీనికి అధికారం ఉంది.
వెలుపలి లంకెలు
వర్గం:జనగణన పట్టణాలు వర్గం:కాకినాడ జిల్లా జనగణన పట్టణాలు
ఊరెళ్లిపోతా మామ
ఊరెళ్లిపోతా మామ 2022లో విడుదలైన తెలుగు సినిమా. హిమ మీడియా వర్క్స్, విలేజ్ ఫిల్మ్ కార్పోరేషన్స్ బ్యానర్‌లపై తాడిపత్రి వెంకట కొండారెడ్డి, జి. దామోదర్, మారుతి ప్రసాద్, కె.హిమవంత్ రెడ్డి నిర్మించిన ఈ సినిమాకు అంజన్ రెడ్డి కొడతల దర్శకత్వం వహించాడు. శ్రీమానస్, మరీనా సింగ్, శుభలేఖ సుధాకర్, పద్మ జయంతి ప్రధాన పాత్రల్లో నటించిన ఈ సినిమా ఆహా ఓటీటీలో జులై 4న విడుదలైంది.
మూలాలు
వర్గం:2022 తెలుగు సినిమాలు వర్గం:2022 సినిమాలు
జలంధర్ లోక్‌సభ నియోజకవర్గం
జలంధర్ లోక్‌సభ నియోజకవర్గం (గతంలో జుల్లుందూర్ లోక్‌సభ నియోజకవర్గం) భారతదేశంలోని 543 లోక్‌సభ నియోజకవర్గాలలో, పంజాబ్ రాష్ట్రంలోని 13 లోక్‌సభ నియోజకవర్గాలలో ఒకటి. ఈ నియోజకవర్గం జలంధర్ జిల్లా పరిధిలో 9 అసెంబ్లీ స్థానాలతో ఏర్పాటైంది.
మూలాలు
వర్గం:పంజాబ్ లోక్‌సభ నియోజకవర్గాలు
తిరుపతి (ఎన్ఎంఎ)
తిరుపతి (ఎన్.ఎం.ఎ) అనేది భారతదేశం, ఆంధ్రప్రదేశ్ రాష్ట్రం, తిరుపతి జిల్లా లోని తిరుపతి నగరంలో ఉన్న ఒక పొరుగు ప్రాంతం.ఇది తిరుపతి పట్టణ మండలం లోని ఒక జనగణన పట్టణం.
జనాభా గణాంకాలు
తిరుపతి (NMA) తిరుపతి జిల్లా తిరుపతి పట్టణ మండలం లోని ఉన్న ఒక జనాభా లెక్కల పట్టణం.ఇది తిరుపతి నగర పరిసర ప్రాంతం. 2011 జనాభా లెక్కల ప్రకారం, తిరుపతి (NMA) పట్టణం మొత్తం 8,486 కుటుంబాలు నివసిస్తున్నాయి. తిరుపతి (NMA) పట్టణ జనాభా మొత్తం 37,968, అందులో 16,934 మంది పురుషులుకాగా, 21,034 మంది స్త్రీలు ఉన్నారు సగటు లింగ నిష్పత్తి 1,242.పట్టణం 0-6 సంవత్సరాల వయస్సు గల పిల్లల జనాభా 2944, ఇది మొత్తం జనాభాలో 8%గా ఉంది. 0-6 ఏళ్లలోపు మగ పిల్లలు 1532 మంది, ఆడ పిల్లలు 1412 మంది ఉన్నారు. బాలల లింగ నిష్పత్తి 922, ఇది సగటు లింగ నిష్పత్తి (1,242) కంటే తక్కువ. అక్షరాస్యత రేటు మొత్తం 90.2%గా ఉంది.దీనిని అవిభాజ్య చిత్తూరు జిల్లా 71.5%తో పోలిస్తే తిరుపతి (NMA) అక్షరాస్యత శాతం ఎక్కువగా ఉంది. తిరుపతి (NMA).లో పురుషుల అక్షరాస్యత రేటు 93.27%, స్త్రీల అక్షరాస్యత రేటు 87.74%
విద్య
ప్రాథమిక, మాధ్యమిక పాఠశాల విద్య రాష్ట్ర పాఠశాల విద్యా శాఖ ఆధ్వర్యంలోని ప్రభుత్వ, ప్రైవేట్ పాఠశాలల ద్వారా అందించబడుతుంది. వివిధ పాఠశాలల్లో బోధనా మాధ్యమం ఆంగ్లం, తెలుగు భాషలలో జరుగుతుంది.
పరిపాలన నిర్వహణ
తిరుపతి (NMA) సెన్సస్ టౌన్ పరిధిలో మొత్తం 8,486 గృహాలను కలిగి ఉంది.వీటికి నీటి సరఫరా, మురుగునీటి పారుదల వంటి ప్రాథమిక సౌకర్యాలను స్థానిక స్వపరిపాలన సంస్థ అందిస్తుంది. సెన్సస్ టౌన్ పరిమితుల్లో రోడ్లు నిర్మించడానికి, నిర్వహణకు దాని అధికార పరిధిలోకి వచ్చే ఆస్తులపై పన్నులు విధించడానికి దీనికి అధికారం కలిగి ఉంది
వెలుపలి లంకెలు
వర్గం:జనగణన పట్టణాలు వర్గం:తిరుపతి జిల్లా జనగణన పట్టణాలు
భరత్
భరత్ శ్రీనివాసన్ భారతదేశానికి చెందిన సినిమా నటుడు.ఆయన 2003లో బాయ్స్ సినిమా ద్వారా సినీరంగంలోకి అడుగుపెట్టి తమిళ్, తెలుగు, మలయాళం, హిందీ భాష సినిమాల్లో నటించాడు.
మూలాలు
వర్గం:1983 జననాలు
జేమ్స్ కామెరూన్
thumb|జేమ్స్ కామెరూన్ 'అవతార్,' 'టైటానిక్', 'ది టెర్మినేటర్' వంటి రికార్డ్-బ్రేకింగ్ హిట్‌లతో, ప్రముఖ కెనడియన్ ఫిల్మ్ మేకర్ జేమ్స్ కామెరూన్ సైన్స్ ఫిక్షన్ జానర్‌లో తనకంటూ ఒక సముచిత స్థానాన్ని ఏర్పరచుకున్నాడు. కాలేజ్ డ్రాపౌట్‌గా, అతను స్వయంగా స్పెషల్ ఎఫెక్ట్స్‌ని నేర్చుకున్నాడు, 'జెనోజెనిసిస్' పేరుతో 10 నిమిషాల షార్ట్ ఫిల్మ్‌తో తన కెరీర్‌ని ప్రారంభించాడు. స్పెషల్ ఎఫెక్ట్ మేనేజర్, అసిస్టెంట్ డైరెక్టర్‌గా కొన్ని ప్రాజెక్ట్‌లలో పనిచేసిన తరువాత, అతను 'ది టెర్మినేటర్' సినిమాతో తన పెద్ద బ్రేక్‌ను పొందాడు. అతనికి 'ది టెర్మినేటర్' రూపంలో గొప్ప ఆలోచన ఉన్నప్పటికీ, తనను తాను నిరూపించుకోవడానికి ఎవరూ అవకాశం ఇవ్వకపోవడంతో అతను ప్రారంభ అడ్డంకులను ఎదుర్కొన్నాడు. అయినప్పటికీ, సంకల్పం, వినూత్నమైన స్క్రీన్‌ప్లేతో, అతను సినిమాను బ్యాంక్రోల్ చేయడానికి అంగీకరించిన నిర్మాతను కనుగొన్నాడు. ఆర్నాల్డ్ స్క్వార్జెనెగర్ రోబో-కిల్లర్‌గా నటించిన ఈ చిత్రం తక్షణ హిట్ అయ్యింది. అప్పటి నుంచి ఈ టాలెంటెడ్ ఫిల్మ్ మేకర్ వెనుదిరిగి చూసుకోలేదు. అతను 'ఏలియన్స్', 'ది అబిస్', 'టెర్మినేటర్ 2: జడ్జిమెంట్ డే' ,'ట్రూ లైస్', 'టైటానిక్', 'అవతార్' వంటి పాత్ బ్రేకింగ్ చిత్రాలను రూపొందించాడు. 'అవతార్' విడుదలతో, అతను ప్రపంచంలోని అత్యంత విజయవంతమైన చిత్రనిర్మాతలలో ఒకడు అయ్యాడు. ఈ దర్శకుడు సినిమాలంటే ఆసక్తి మాత్రమే కాదు, చమురు చిందటం వల్ల సముద్రాలు కలుషితం కావడం వంటి పర్యావరణ సమస్యలపై కూడా లోతైన శ్రద్ధ చూపిస్తాడు. అంతే కాకుండా సైన్స్‌పై మక్కువ ఎక్కువ, అది ఆయన సినిమాల్లో కనిపిస్తుంది. అతను 'నాసా సలహా మండలి'లో కూడా పనిచేస్తున్నాడు.
జేమ్స్ ఫ్రాన్సిస్ కామెరూన్ అని కూడా అంటారు.
కుటుంబం:
జీవిత భాగస్వామి/మాజీ-: సుజీ అమిస్ (ఎమ్. 2000), గేల్ అన్నే హర్డ్ (1985-1989), కాథరిన్ బిగెలో (1989-1991), లిండా హామిల్టన్ (1997-1999), షారన్ విలియమ్స్ (1978-1984)
తండ్రి: ఫిలిప్ కామెరూన్
తల్లి: షిర్లీ కామెరూన్
తోబుట్టువులు: జాన్ డేవిడ్ కామెరూన్, మైక్  కామెరూన్
ఎత్తు: 6'2" (188 సెం.మీ.)
పూర్వీకులు: కెనడియన్ న్యూజిలాండ్, స్కాటిష్ కెనడియన్, కెనడియన్ అమెరికన్
వ్యవస్థాపకుడు/సహ వ్యవస్థాపకుడు: లైట్‌స్టార్మ్ ఎంటర్‌టైన్‌మెంట్, డిజిటల్ డొమైన్, కామెరూన్ పేస్ గ్రూప్
బాల్యం & ప్రారంభ జీవితం
జేమ్స్ ఫ్రాన్సిస్ కామెరూన్ ఆగష్టు 16, 1954న కెనడాలోని ఒంటారియోలోని కపుస్కాసింగ్‌లో ఫిలిప్, షిర్లీలకు జన్మించాడు.
యువ కామెరూన్ తన విద్యను అంటారియోలోని 'స్టాంఫోర్డ్ కాలేజియేట్ స్కూల్' నుండి, 'ట్రాయ్ హై స్కూల్,' కాలిఫోర్నియా నుండి అభ్యసించాడు. అతను ఫిజిక్స్‌లో ఒక కోర్సు కోసం 'ఫుల్లర్టన్ కాలేజీ'లో చేరడం ప్రారంభించాడు, కానీ గ్రాడ్యుయేషన్‌కు ముందు తప్పుకున్నాడు.
తనను తాను పోషించుకోవడానికి ట్రక్ డ్రైవర్‌గా పనిచేస్తున్నప్పుడు, ఈ ఔత్సాహిక చిత్రనిర్మాత సినిమాల్లోని స్పెషల్ ఎఫెక్ట్‌ల గురించి తాను చేయగలిగినదంతా నేర్చుకున్నాడు.
కెరీర్
1978లో, జేమ్స్ కామెరూన్ అమెరికన్ స్క్రీన్ రైటర్ సిడ్ ఫీల్డ్ రాసిన 'స్క్రీన్ ప్లే' పుస్తకం నుండి ప్రేరణ పొందాడు, 'జెనోజెనిసిస్' అనే చిత్రానికి స్క్రిప్ట్ రాశారు. 35 ఎంఎం రీల్‌లో చిత్రీకరించిన ఈ స్క్రిప్ట్ పది నిమిషాల సైన్స్ ఫిక్షన్ చిత్రం. త్వరలో, తక్కువ పెట్టుబడితో సినిమాల కోసం సూక్ష్మ నమూనాలను రూపొందించడానికి 'రోజర్ కోర్మన్ స్టూడియోస్' అతన్ని నియమించుకుంది. ఆ తర్వాత 1980లో వచ్చిన 'బ్యాటిల్ బియాండ్ ది స్టార్స్' చిత్రానికి ఆర్ట్ డైరెక్టర్‌గా నియమితులయ్యారు. తర్వాత రెండేళ్లలో, అతను 'ఎస్కేప్ ఫ్రమ్ న్యూయార్క్,' 'గెలాక్సీ ఆఫ్ టెర్రర్', 'ఆండ్రాయిడ్' వంటి సైన్స్ ఫిక్షన్ చిత్రాలకు పనిచేశాడు.
ఈ సమయంలో, అతను మునుపటి సైన్స్ ఫిక్షన్ హారర్ మూవీ 'పిరాన్హా'కి సీక్వెల్ అయిన 'పిరాన్హా II: ది స్పానింగ్'లో కూడా పని చేయడం ప్రారంభించాడు. అతను మొదట స్పెషల్ ఎఫెక్ట్స్ ఇన్‌ఛార్జ్‌గా, తరువాత దర్శకుడిగా పనిచేశాడు. సినిమా షూటింగ్ సమయంలో, అతను కరోల్ డేవిస్ క్లోజ్-అప్ షాట్‌ను తీయడంలో విఫలమయ్యాడు, తొలగించబడ్డాడు. అయినప్పటికీ, అతను నిర్మాత ఓవిడియో అసోనిటిస్‌కు సహాయ దర్శకుడిగా సహాయం చేయడానికి వెనుకంజలో ఉన్నాడు.
1984లో, జేమ్స్ మొదటి ప్రధాన ప్రాజెక్ట్ 'ది టెర్మినేటర్' అతని మాజీ సహోద్యోగి గేల్ అన్నే హర్డ్ యాజమాన్యంలోని 'పసిఫిక్ వెస్ట్రన్ ప్రొడక్షన్స్' క్రింద విడుదలైంది. ఆర్నాల్డ్ స్క్వార్జెనెగర్ నటించిన ఈ చిత్రం $6.5 మిలియన్ల బడ్జెట్‌తో నిర్మించబడింది, అయితే $78 మిలియన్లకు పైగా సంపాదించింది.
కామెరూన్ 'రాంబో: ఫస్ట్ బ్లడ్ పార్ట్ II'కి స్క్రీన్ ప్లే రాశారు. 1985లో విడుదలైన ఈ చిత్రం తరువాత సిల్వెస్టర్ స్టాలోన్ చేత ఎడిట్ చేయబడింది. జార్జ్ పి. కాస్మాటోస్ దర్శకత్వం వహించిన ఈ చిత్రం బాక్సాఫీస్ వద్ద చాలా విజయవంతమైంది.
1986లో, జేమ్స్ రిడ్లీ స్కాట్ 1979 చిత్రం 'ఏలియన్'కి సీక్వెల్ అయిన 'ఏలియన్స్'తో వచ్చాడు. ఈ చిత్రం మిలియన్ డాలర్లు వసూలు చేసి హిట్ అయింది. ఇది అనేక 'అకాడెమీ అవార్డు' నామినేషన్లను కూడా అందుకుంది.
1989 చిత్రం 'ది అబిస్' కామెరూన్ తదుపరి చిత్రం, ఇందులో అతను నటులు ఎడ్ హారిస్, మేరీ ఎలిజబెత్ మాస్ట్రాంటోనియో ప్రధాన పాత్రలలో నటించారు. రియల్ అండర్ వాటర్ షూటింగ్ గురించి గొప్పగా చెప్పుకునే ఈ చిత్రం 41 మిలియన్ డాలర్ల ఖరీదైన బడ్జెట్‌తో నిర్మించబడింది.
1991లో, 'టెర్మినేటర్ 2: జడ్జిమెంట్ డే' విడుదలైంది, ఇందులో ఆర్నాల్డ్ స్క్వార్జెనెగర్, లిండా హామిల్టన్ మునుపటి సినిమా నుండి తమ పాత్రలను తిరిగి పోషించారు. ఈ చిత్రం $500 మిలియన్లకు పైగా వసూలు చేసింది, 'ఉత్తమ విజువల్ ఎఫెక్ట్స్', 'బెస్ట్ మేకప్', 'బెస్ట్ సౌండ్ మిక్సింగ్', 'బెస్ట్ సౌండ్ ఎఫెక్ట్స్ ఎడిటింగ్' కోసం నాలుగు 'ఆస్కార్'లను గెలుచుకుంది.
1993లో, దర్శకుడు 'డిజిటల్ డొమైన్' పేరుతో ఒక సంస్థను స్థాపించడానికి స్పెషల్ ఎఫెక్ట్స్ నిపుణులు స్కాట్ రాస్, స్టాన్ విన్‌స్టన్‌లతో జతకట్టారు. కాలిఫోర్నియాలో ఉన్న ఈ సంస్థ, సినిమాల కోసం అద్భుతమైన స్పెషల్ ఎఫెక్ట్‌లను రూపొందించడంలో ప్రసిద్ధి చెందింది.
1994-95 సమయంలో, ఆర్నాల్డ్ స్క్వార్జెనెగర్ నటించిన 'ట్రూ లైస్', రాల్ఫ్ ఫియన్నెస్ ప్రధాన పాత్రలో నటించిన 'స్ట్రేంజ్ డేస్' వంటి చిత్రాలు విడుదలయ్యాయి. రెండు సినిమాలూ విమర్శకుల నుంచి మంచి ఆదరణ పొందాయి. మొదటిది బాక్సాఫీస్ వద్ద విజయాన్ని ఆస్వాదించగా, రెండోది డబ్బు వసూలు చేయడంలో పేలవంగా ఉంది.
1997లో లియోనార్డో డికాప్రియో, కేట్ విన్స్‌లెట్ ప్రధాన పాత్రలు పోషించిన కల్ట్ మూవీ 'టైటానిక్' విడుదలైంది. $200 మిలియన్ల అధిక బడ్జెట్‌తో రూపొందించబడిన ఇది మొదటి కొన్ని వారాల్లో తగినంత ఆదాయాన్ని సంపాదించడంలో విఫలమైంది. ఏది ఏమైనప్పటికీ, ఇది త్వరలోనే ప్రేక్షకులను ఆకట్టుకుంది, ఆల్ టైమ్ అత్యధిక వసూళ్లు రాబట్టిన చిత్రంగా నిలిచింది, $600.8 మిలియన్లు వసూలు చేసింది. ఇది ప్రపంచవ్యాప్తంగా $2 బిలియన్లను సేకరించింది.
2000-02 నుండి, ప్రముఖ దర్శకుడు టెలివిజన్ ధారావాహికలకు మారారు, జెస్సికా ఆల్బా ప్రధాన పాత్రలో 'డార్క్ ఏంజెల్' అనే సైన్స్ ఫిక్షన్ షోను రూపొందించారు.
తర్వాత కొన్నేళ్లుగా, అతను తన బ్యానర్ 'ఎర్త్‌షిప్ ప్రొడక్షన్స్'పై డాక్యుమెంటరీ చిత్రాలను నిర్మించడంపై దృష్టి పెట్టాడు. విశేషమైన దర్శకుడు 'ఎక్స్‌పెడిషన్: బిస్మార్క్' ,'గోస్ట్స్ ఆఫ్ ది అబిస్' ,'ఏలియన్స్ ఆఫ్ ది డీప్', 'ది లాస్ట్ టోంబ్ ఆఫ్ జీసస్' వంటి డాక్యుమెంటరీలను రూపొందించారు.
జార్జ్ క్లూనీ ప్రధాన పాత్రలో నటించిన 'సోలారిస్' చిత్రాన్ని కూడా ఆయన నిర్మించారు. ఈ చిత్రానికి స్టీవెన్ సోడర్‌బర్గ్ దర్శకత్వం వహించారు.
2009లో 'అవతార్' చిత్రం 3డిలో విడుదలైంది. సామ్ వర్తింగ్టన్, జో సల్దానా, సిగౌర్నీ వీవర్ నటించిన ఈ చిత్రం సాంకేతిక అద్భుతంగా నిలిచింది. దీనికి దర్శకత్వం, సహ-నిర్మాత, రచనను కామెరూన్ అందించారు, దాని సాంకేతికతలు సినిమా ప్రపంచంలో సంచలనాత్మకంగా నిరూపించబడ్డాయి. ఈ చిత్రం $1 బిలియన్ సంపాదించి, అత్యధిక వసూళ్లు సాధించిన చిత్రంగా టైటానిక్ రికార్డును బద్దలు కొట్టింది.
రెండు సంవత్సరాల తరువాత, ప్రతిభావంతులైన దర్శకుడు 'శాంక్టమ్' అనే ఆస్ట్రేలియన్ 3డి చిత్రంలో ఎగ్జిక్యూటివ్ నిర్మాతగా పనిచేశాడు.
ప్రధాన పనులు
ఈ ప్రతిభావంతులైన దర్శకుడు రూపొందించిన ‘టైటానిక్’ చిత్రం ‘అవతార్’ ద్వారా బద్దలు కొట్టేంత వరకు అత్యధిక వసూళ్లు రాబట్టిన సినిమాగా రికార్డు సృష్టించింది. ‘టైటానిక్’ 600 మిలియన్ డాలర్లకు పైగా వసూలు చేసి, లియోనార్డో డికాప్రియో, కేట్ విన్స్‌లెట్‌లను స్టార్‌డమ్‌గా మార్చింది. 14 ‘అకాడెమీ అవార్డులకు’ నామినేట్ చేయబడింది, ఇది ‘ఉత్తమ చిత్రం’, ‘ఉత్తమ దర్శకుడు’ సహా 11 గెలుచుకుంది. ఇది ప్రపంచవ్యాప్తంగా బాక్సాఫీస్ వద్ద $2 బిలియన్ల భారీ వసూళ్లు సాధించింది.
అవార్డులు & విజయాలు
1992లో, ఈ అసాధారణ దర్శకుడిని 'సైన్స్ ఫిక్షన్ అండ్ ఫాంటసీ రైటర్స్ ఆఫ్ అమెరికా' తన 'టెర్మినేటర్ 2: జడ్జిమెంట్ డే' చిత్రానికి 'బ్రాడ్‌బరీ అవార్డు'తో సత్కరించింది.
'టైటానిక్' కోసం, అతను 'ఉత్తమ దర్శకుడు' ,'ఉత్తమ ఫిల్మ్ ఎడిటింగ్', 'ఉత్తమ చిత్రం' విభాగాల్లో 'అకాడెమీ అవార్డులు' సహా అనేక గౌరవాలను అందుకున్నాడు. ఈ చిత్రానికి గానూ 1998లో 'గోల్డెన్‌ గ్లోబ్‌' అవార్డును అందుకున్నారు.
1998 నుండి 2004 వరకు, 'కార్లెటన్ యూనివర్శిటీ' ఒట్టావా, 'బ్రాక్ యూనివర్శిటీ' అంటారియో, 'రైర్సన్ యూనివర్శిటీ' టొరంటో, 'కాలిఫోర్నియా స్టేట్ యూనివర్శిటీ', ఫుల్లెర్టన్ ' వంటి పలు విశ్వవిద్యాలయాలు ఆయనకు అనేక గౌరవ డాక్టరేట్‌లను ప్రదానం చేశాయి. యూనివర్శిటీ ఆఫ్ సౌతాంప్టన్ 'ఇంగ్లండ్.
2010లో, చిత్రనిర్మాత 'అవతార్' చిత్రానికి 'విజువల్ ఎఫెక్ట్స్ సొసైటీ లైఫ్‌టైమ్ అచీవ్‌మెంట్ అవార్డు'తో సత్కరించారు. ఈ చిత్రం అతనికి గోల్డెన్ గ్లోబ్ 'ఉత్తమ చలనచిత్రం - డ్రామా'తో సహా అనేక ఇతర అవార్డులను గెలుచుకుంది.
అదే సంవత్సరం, అతను 2010 'గార్డియన్ ఫిల్మ్ పవర్ 100' జాబితాలో అగ్రస్థానంలో ఉన్నాడు, బ్రిటిష్ మ్యాగజైన్ 'న్యూ స్టేట్స్‌మన్.'లో 'ది వరల్డ్స్ 50 మోస్ట్ ఇన్‌ఫ్లుయెన్షియల్ ఫిగర్స్'లో ఒకడిగా కూడా కనిపించాడు.
వ్యక్తిగత జీవితం & వారసత్వం
1978 నుండి 1999 వరకు, ఈ ప్రసిద్ధ దర్శకుడు నాలుగు సందర్భాలలో వివాహం చేసుకున్నారు, అతని జీవిత భాగస్వాములు షారన్ విలియమ్స్, నిర్మాత గేల్ అన్నే హర్డ్, చిత్రనిర్మాత కాథరిన్ బిగెలో, 'ది టెర్మినేటర్' స్టార్ లిండా హామిల్టన్.
2000లో, అతను 'టైటానిక్' సెట్స్‌లో కలిసిన అమెరికన్ నటి సుజీ అమిస్‌ను వివాహం చేసుకున్నాడు.
న్యూజిలాండ్‌లో నివసిస్తున్న దర్శకుడు, 'నాసా అడ్వైజరీ కౌన్సిల్' తో అనుబంధం కలిగి ఉన్నారు, 'మార్స్ సొసైటీ' అనే స్వచ్ఛంద సంస్థ కోసం నిధులను సేకరించడంలో సహాయం చేసారు.
చమురు చిందటం నుండి మహాసముద్రాలను రక్షించడానికి 'యునైటెడ్ స్టేట్స్ ఎన్విరాన్‌మెంటల్ ప్రొటెక్షన్ ఏజెన్సీ'తో చర్చలు జరుపుతూ పర్యావరణ సమస్యల పరిష్కారం కోసం ఆయన వాదించారు. తన కుటుంబంతో పాటు, అతను పర్యావరణ వ్యవస్థ శ్రేయస్సు కోసం సహకరించడానికి శాకాహారి అయ్యాడు.
మూలాలు
వర్గం:1954 జననాలు వర్గం:యాక్షన్ చిత్రాల దర్శకులు వర్గం:20వ శతాబ్దపు కెనడియన్ పురుష రచయితలు వర్గం:కెనడియన్ టెలివిజన్ డైరెక్టర్లు వర్గం:జీవిస్తున్న ప్రజలు
దగదుషేత్ హల్వాయి వినాయక దేవాలయం
దగదుషేత్ హల్వాయి వినాయక దేవాలయం, మహారాష్ట్రలోని పూణేలో ఉన్న వినాయకుడి దేవాలయం. ప్రతి సంవత్సరం ఈ దేవాలయాన్ని దాదాపు లక్షమంది యాత్రికులు సందర్శిస్తుంటారు. దేవాలయ భక్తులలో ప్రముఖులు, మహారాష్ట్ర ముఖ్యమంత్రులు పది రోజుల గణేషోత్సవ పండుగ సందర్భంగా సందర్శిస్తారు. ప్రధాన వినాయక విగ్రహం inr 10000000కు బీమా చేయబడింది. 130 సంవత్సరాల పురాతనమైన ఈ దేవాలయం, 2017లో 125 సంవత్సరాల వేడకను జరుపుకుంది.
దేవాలయ ట్రస్ట్
శ్రీమంత్ దగదుశేత్ హల్వాయి గణపతి ట్రస్ట్ విరాళాల ద్వారా వచ్చినదానితో దాతృత్వ కార్యక్రమాలను నిర్వహిస్తుంది. ట్రస్ట్ పూణేలోని కోంద్వాలో పితశ్రీ అనే వృద్ధాశ్రమాన్ని కూడా నిర్వహిస్తోంది. inr 15000000 వ్యయంతో నిర్మించబడిన ఇల్లు 2003 మే నెలలో ప్రారంభించబడింది. అదే భవనంలో ట్రస్ట్ 400 మంది నిరుపేద పిల్లలకు వసతితోపాటు విద్యను అందిస్తుంది. పూణే జిల్లాలోని గిరిజన ప్రాంతాలలో పేదలకోసం క్లినిక్‌లను కూడా అందిస్తోంది.
ఈ దేవాలయంలో వినాయక చవితి, వినాయక జయంతి మొదలైన పండుగలు జరుగుతాయి.
కోవిడ్-19 లో కేసుల సంఖ్య పెరగడంతో భక్తులు, ఉద్యోగుల భద్రత కోసం రాష్ట్ర ప్రభుత్వం దేవాలయాల్లో ఆంక్షలు ప్రవేశపెట్టింది. 2021 ఏప్రిల్ 9 వరకు మూసివేయబడింది. 2021 అక్టోబరులో తిరిగి తెరవబడింది.
బయటి లింకులు
వర్గం:గణేశుని దేవాలయాలు వర్గం:హిందూ దేవాలయాలు వర్గం:మహారాష్ట్ర పుణ్యక్షేత్రాలు
నంది ఉత్తమ స్పెషల్ ఎఫెక్ట్స్
నంది ఉత్తమ స్పెషల్ ఎఫెక్ట్స్ అవార్డు, 2005లో ప్రారంభించబడింది. నంది అవార్డుల కమిటీ ఆయా సంవత్సరాలలో విడుదలైన అన్ని సినిమాల నుండి మంచి విజువల్ ఎఫెక్ట్స్ కలిగివున్న ఒక సినిమాను ఈ అవార్డు కొరకు ఎంపిక చేస్తుంది.
మూలాలు
వర్గం:నంది పురస్కారాలు
హోషియార్‌పూర్ లోక్‌సభ నియోజకవర్గం
హోషియార్‌పూర్ లోక్‌సభ నియోజకవర్గం భారతదేశంలోని 543 లోక్‌సభ నియోజకవర్గాలలో, పంజాబ్ రాష్ట్రంలోని 13 లోక్‌సభ నియోజకవర్గాలలో ఒకటి. ఈ నియోజకవర్గం గుర్‌దాస్‌పూర్, కపూర్తలా, హోషియార్‌పూర్ జిల్లాల పరిధిలో 9 అసెంబ్లీ స్థానాలతో ఏర్పాటైంది.
మూలాలు
వర్గం:పంజాబ్ లోక్‌సభ నియోజకవర్గాలు
లూథియానా లోక్‌సభ నియోజకవర్గం
లూథియానా లోక్‌సభ నియోజకవర్గం భారతదేశంలోని 543 లోక్‌సభ నియోజకవర్గాలలో, పంజాబ్ రాష్ట్రంలోని 13 లోక్‌సభ నియోజకవర్గాలలో ఒకటి. ఈ నియోజకవర్గం లుధియానా జిల్లా పరిధిలో 9 అసెంబ్లీ స్థానాలతో ఏర్పాటైంది.
మూలాలు
వర్గం:పంజాబ్ లోక్‌సభ నియోజకవర్గాలు
ఆనంద్‌పూర్ సాహిబ్ లోక్‌సభ నియోజకవర్గం
ఆనంద్‌పూర్ సాహిబ్ లోక్‌సభ నియోజకవర్గం భారతదేశంలోని 543 లోక్‌సభ నియోజకవర్గాలలో, పంజాబ్ రాష్ట్రంలోని 13 లోక్‌సభ నియోజకవర్గాలలో ఒకటి. ఈ నియోజకవర్గం షహీద్ భగత్ సింగ్, రూప్‌నగర్, మొహాలీ, హోషియార్‌పూర్ జిల్లాల పరిధిలో 9 అసెంబ్లీ స్థానాలతో ఏర్పాటైంది. లోక్‌సభ నియోజకవర్గాల పునర్విభజనలో భాగంగా 12 జూలై 2002న ఏర్పాటైన డీలిమిటేషన్ కమిషన్ ఆఫ్ ఇండియా సిఫార్సుల ఆధారంగా ఈ నియోజకవర్గం 19 ఫిబ్రవరి 2008న నూతనంగా ఏర్పాటైంది.
మూలాలు
వర్గం:పంజాబ్ లోక్‌సభ నియోజకవర్గాలు
సుదంశు పాండే
సుదంశు పాండే భారతదేశానికి చెందిన టెలివిజన్, గాయకుడు, సినిమా నటుడు. అనుపమ, అనుపమ: నమస్తే అమెరికా  చిత్రాలలో వనరాజ్ షా పాత్రను పోషించి ప్రసిద్ధి చెందాడు.
వ్యక్తిగత జీవితం
పాండే మోనా పాండేని వివాహం చేసుకున్నాడు. వారికి నిర్వాన్, వివాన్ పాండే అనే ఇద్దరు కుమారులు ఉన్నారు.
బయటి లింకులు
వర్గం:తొలగించవలసిన బొమ్మలు వర్గం:1974 జననాలు వర్గం:జీవిస్తున్న ప్రజలు వర్గం:తమిళ సినిమా నటులు వర్గం:టెలివిజన్ నటులు వర్గం:తమిళ సినిమా నేపథ్యగాయకులు
దర్శన్ జరివాలా
దర్శన్ జరివాలా (జననం 19 సెప్టెంబర్ 1958) భారతదేశానికి చెందిన సినిమా, టెలివిజన్, రంగస్థల నటుడు. ఆయన గాంధీ, మై ఫాదర్ సినిమాకు గాను ఉత్తమ సహాయ నటుడిగా జాతీయ చలనచిత్ర అవార్డును గెలుచుకున్నాడు.
బయటి లింకులు
వర్గం:1958 జననాలు
మహమ్మద్ ఫైజల్
మహమ్మద్ ఫైజల్ పడిప్పురా భారతదేశానికి చెందిన రాజకీయ నాయకుడు. ఆయన కేంద్రపాలిత ప్రాంతం లక్షద్వీప్ లోక్‌సభ నియోజకవర్గం నుండి రెండుసార్లు ఎంపీగా ఎన్నికయ్యాడు.
జననం, విద్యాభాస్యం
మహమ్మద్ ఫైజల్ 1975 మే 28న లక్షద్వీప్‌ లోని ఆండ్రోట్‌లో శ్రీ పూకోయ తంగల్ కున్నంకలం, సఫియాబీ పాడిప్పురా దంపతులకు జన్మించాడు. ఆయన 1998లో సర్ సయ్యద్ కాలేజ్, కన్నూర్ నుండి జంతుశాస్త్రంలో బ్యాచిలర్ డిగ్రీని, 2000లో కాలికట్ విశ్వవిద్యాలయం నుండి పోస్ట్ గ్రాడ్యుయేట్ మాస్టర్ ఆఫ్ బిజినెస్ అడ్మినిస్ట్రేషన్ (ఎంబీఏ) డిగ్రీని పూర్తి చేశాడు.
మహమ్మద్ ఫైజల్ 19 సెప్టెంబర్ 2002న రహ్మత్ బేగంను వివాహం చేసుకున్నాడు. వారికీ నలుగురు పిల్లలు ఫజ్నా బింద్ ఫైజల్, ఆయిషా లియానా, ఆయిషా నవీదా & ఎస్.ఎం కుత్బుధీన్ భక్తియార్ ఉన్నారు.
రాజకీయ జీవితం
మహమ్మద్ ఫైజల్ 2019లో జరిగిన లోక్‌సభ ఎన్నికల్లో రెండోసారి లక్షద్వీప్ నియోజకవర్గం కు 17వ లోక్‌సభ కు పార్లమెంటు సభ్యునిగా ఎన్నికయ్యాడు. ఆయన 13 సెప్టెంబర్ 2019 నుండి పర్సనల్, పబ్లిక్ గ్రీవెన్స్, లా అండ్ జస్టిస్‌పై స్టాండింగ్ కమిటీ సభ్యుడిగా & మైనారిటీ వ్యవహారాల మంత్రిత్వ శాఖ సంప్రదింపుల కమిటీలో సభ్యుడిగా ఉన్నాడు.
లోక్‌సభ సభ్యత్వం రద్దు, పునరుద్ధరణ
మొహమ్మద్ ఫైజల్‌ 2009లో కొంత మంది అనుచరులతో కలిసి కేంద్ర మాజీ మంత్రి పీఎం సయీద్‌ అల్లుడు పదాంత సాలిహ్‌పై హత్యాయత్నానికి పాల్పడినట్లు కేసు నమోదైంది. సాలిహ్‌ ఇచ్చిన వాంగ్మూలంతో ఫైజల్‌ పై కేసు నమోదైంది. ఈ ఘటనపై నమోదైన కేసును కవరట్టి సెషన్స్‌ కోర్టు  విచారించింది. రాజకీయ కక్షలతోనే సాలిహ్‌ను హత్య చేయడానికి కుట్రపన్నారని కోర్టు స్పష్టం చేసి నిందితులకు పదేండ్ల జైలుశిక్షతోపాటు ఒక్కొక్కరికి రూ.లక్ష జరిమానా విధించింది.
కవరట్టి సెషన్స్‌ కోర్టు తీర్పును సవాలు చేస్తూ ఫైజల్‌ కేరళ హైకోర్టులో పిటిషన్‌ వేశాడు. దానిని విచారించిన కోర్టు ఆయనకు విధించిన శిక్షపై స్టే విధించింది. అయినప్పటికీ ఫైజల్‌పై అనర్హతను లోక్‌సభ సెక్రటేరియట్‌ ఎత్తివేయలేదు. తనను అనర్హుడిగా ప్రకటిస్తూ లోక్‌సభ సచివాలయం జారీ చేసిన నోటిఫికేషన్‌పై మహ్మద్ ఫైజల్​ సుప్రీంకోర్టును ఆశ్రయించాడు. దింతో ఆయన సభ్యత్వాన్ని పునరుద్ధరిస్తూ అనర్హత వేటును 2023 మార్చి 29న లోక్‌సభ సెక్రటేరియట్‌ రద్దుచేసింది.
మూలాలు
వర్గం:లోక్‌సభ సభ్యులు వర్గం:16వ లోక్‌సభ సభ్యులు వర్గం:17వ లోక్‌సభ సభ్యులు
ఫరీద్‌కోట్ లోక్‌సభ నియోజకవర్గం
ఫరీద్‌కోట్ లోక్‌సభ నియోజకవర్గం భారతదేశంలోని 543 లోక్‌సభ నియోజకవర్గాలలో, పంజాబ్ రాష్ట్రంలోని 13 లోక్‌సభ నియోజకవర్గాలలో ఒకటి. ఈ నియోజకవర్గం మోగా, ముక్త్‌సర్, ఫరీద్‌కోట్, భటిండా జిల్లాల పరిధిలో 9 అసెంబ్లీ స్థానాలతో ఏర్పాటైంది.
మూలాలు
వర్గం:పంజాబ్ లోక్‌సభ నియోజకవర్గాలు
ఫతేఘర్ సాహిబ్ లోక్‌సభ నియోజకవర్గం
ఫతేఘర్ సాహిబ్ లోక్‌సభ నియోజకవర్గం భారతదేశంలోని 543 లోక్‌సభ నియోజకవర్గాలలో, పంజాబ్ రాష్ట్రంలోని 13 లోక్‌సభ నియోజకవర్గాలలో ఒకటి. ఈ నియోజకవర్గం లుధియానా, ఫతేగఢ్ సాహిబ్, సంగ్రూర్ జిల్లాల పరిధిలో 9 అసెంబ్లీ స్థానాలతో ఏర్పాటైంది.
మూలాలు
వర్గం:పంజాబ్ లోక్‌సభ నియోజకవర్గాలు
ఫిరోజ్‌పూర్ లోక్‌సభ నియోజకవర్గం
ఫిరోజ్‌పూర్ లోక్‌సభ నియోజకవర్గం భారతదేశంలోని 543 లోక్‌సభ నియోజకవర్గాలలో, పంజాబ్ రాష్ట్రంలోని 13 లోక్‌సభ నియోజకవర్గాలలో ఒకటి. ఈ నియోజకవర్గం ఫిరోజ్‌పూర్, ఫాజిల్కా, ముక్త్‌సర్ జిల్లాల పరిధిలో 9 అసెంబ్లీ స్థానాలతో ఏర్పాటైంది.
మూలాలు
వర్గం:పంజాబ్ లోక్‌సభ నియోజకవర్గాలు
రాణి సదాశివమూర్తి
ఆచార్య రాణి సదాశివ మూర్తి  (Prof. Rani Sadasiva Murty) గారు కవి, వక్త, రచయిత, పరిశోధకులుగా ప్రసిద్ధి.ఆచార్య రాణి సదాశివ మూర్తి (Prof. Rani Sadasiva Murty) గారు కవి, వక్త, రచయిత, పరిశోధకులుగా ప్రసిద్ధి. సాహిత్య విభాగం, నేషనల్ సంస్కృత విశ్వవిద్యాలయంలో ఆచార్యులు. వీరు ప్రస్తుతం శ్రీ వేంకటేశ్వర వేద విశ్వవిద్యాలయం ఇన్‌ఛార్జి వీసీగా పనిచేస్తున్నారు.
జీవిత విశేషాలు
ఆచార్య రాణి సదాశివ మూర్తి గారు డా. రాణి శ్రీనివాస శాస్త్రి, శ్రీమతి శ్రీదేవి దంపతులకు 30-11-1958 రోజున ఏనుగుల మహల్, కొత్తపేటతాలూకా, తూర్పు గోదావరి జిల్లాలో జన్మించారు. వీరి తల్లి శ్రీమతి శ్రీదేవి (1962లో హిందీ లో పట్టభద్రురాలు), తండ్రి డా. రాణి శ్రీనివాస శాస్త్రి (జననం -:1922- స్వర్గస్థులైనది 2002- శతజయంతి మహోత్సవాలు 15-07-2022 జరిగాయి). వీరి శ్రీమతి రాధామాధవి M.Sc., (Life Sciences) చదువుకున్నారు. వీరికి ఇద్దరు పిల్లలు ఉన్నారు. వారిలో కుమారుడు సుధాంశుశర్మ (BTech NIT Warrangal), కుమార్తె శ్రీహిత (MA English Literature) and PG in Animations చదువుకున్నారు.
విద్యాభ్యాసం
ఆంధ్ర విశ్వ విద్యాలయంలో సంస్కృతంలో ఎం.ఏ పట్టభద్రులైనారు. "వైదిక ఛందస్సు"పై పరిశోధన చేసి పిహెచ్.డి అందుకొన్నారు. సంస్కృత, ఇంగ్లీష్లలో, ఫిలాసఫీ లలో ఎం.ఏ. డిగ్రీలను, వేదాంత విద్యాప్రవీణను, జ్యోతిష ఆచార్యను పొందిన పట్టభద్రులు. ఎం.బి.ఏ కూడా చేశారు. పిజి డిప్లొమా ఇన్ జర్మన్ కూడా చేశారు. హిందీలో విశారద చేశారు.
వృత్తి విశేషాలు
విశాఖపట్నం లో 1981 నుంచి 2000 సంవత్సరం వరకూ BVK Degree College, Dr. LB College, Andhra University Sanskrit Department లలో సంస్కృతాధ్యాపకులుగా 19 సంవత్సరాల కాలం పనిచేసి,   2000 సంవత్సరం నుండి ఈనాటి వరకూ (2000-2022) సాహిత్య విభాగం  నేషనల్ సంస్కృత విశ్వవిద్యాలయం, తిరుపతిలో ఆచార్యులుగా పనిచేస్తున్నారు. ఫిబ్రవరి 6 వ తేదీ 2018 నుంచి ఫిబ్రవరి 12, 2021 వరకూ నేషనల్ సంస్కృత విశ్వ విద్యాలయం సాహిత్య విభాగానికి అధ్యక్షుని గా ఉన్నారు. 23-12-2018 నుంచి 22-12-2021 వరకూ నేషనల్ సంస్కృత విశ్వ విద్యాలయం లో డీన్ ఆఫ్ అకడమిక్ అఫైర్స్ గా సేవలందించారు.
సంస్కృత సాహిత్య విమర్శ, వేద ఛందస్సు, ప్రాచ్య పాశ్చాత్య తత్త్వ శాస్త్రం, తంత్ర శాస్త్రం,సైన్స్, ఇండాలజీ, మోరాలజీ మొదలైనవాటిలో ప్రసిద్ధులు.
పురస్కారాలు మరియు బిరుదులు
ఆంధ్రప్రదేశ్ భాషా సాంస్కృతిక శాఖ డైరెక్టర్ గా పని చేసిన ద్విశతావధాని, బహు గ్రంథకర్త స్వర్గీయ డా. రాళ్ళ బండి కవితా ప్రసాద్ రచించిన “ఒంటరి పూల బుట్ట” కవితా సంకలనాన్ని శ్రీ రాణీ సదాశివ మూర్తి సంస్కృతంలోకి అనువదించారు. దీనికి కేంద్ర సాహిత్య అకాడెమి 50 వేల రూపాయల నగదు పురస్కారాన్ని ప్రకటించింది. ఈ పురస్కారాన్ని, తామ్ర పత్రాన్ని త్రిపుర లో జరిగిన ప్రత్యేక కార్యక్రమంలో సదాశివ మూర్తి గారికి అందించి సత్కరించింది. "ఇంతటి గుర్తింపు, గౌరవం దక్కటం జీవితంలో మరిచి పోలేను. ఇన్నాళ్ళుగా నేను సాగించిన సాహిత్య కృషి ఫలించింది అని భావిస్తాను" అని శ్రీ రాణీ సదాశివమూర్తి అత్యంత వినయంగా చెప్పారు.
రచనల జాబితా
రాణీ సదాశివమూర్తి గారు ఇప్పటిదాకా 40కి పైగా గ్రంథాలు రాశారు.
నాటక రచనలు (15)
సంస్కృతంలో, తెలుగు లో, ఆంగ్లం లో 15 రూపకాలను వ్రాసారు. వాటిలో సంస్కృతంలో శివపాణినీయం, జీవో బ్రహ్మైవ నాపరః, అగ్ని పుత్రాః వయం భారతాః ప్రసిద్ధిపొందాయి. తెలుగులో త్రిపురావిజయం, అపరాజిత, మల్లిక నవ్వింది, దేవుడే దిగివస్తే ప్రసిద్ధాలు. సంస్కృతంలో, తెలుగు లో, ఆంగ్లం లో 32 నృత్య రూపకములను రచించారు. అందుకని నాట్యశాస్త్రంలో మంచి ప్రావీణ్యం ఉన్నవీరిని, నాట్య రవళి వంటి పలు సంస్థలు సత్కరించాయి.
నృత్య రూపకాలు
మొదలైన 32 నృత్యరూపకములను వ్రాసారు
లఘు వచన కవితలు
తెలుగులో 108 గీతాలు వ్రాసారు. 108 పెద్ద తెలుగు వచన కవితలు వ్రాసారు.
పరిశోధనారంగంలో వీరు చేసిన కృషి
వివిధ దినపత్రికలు, మాసపత్రికలు మరియు ప్రత్యేక సంపుటాలలో 200 కంటే ఎక్కువ వ్యాసాలు ప్రచురితం అయ్యాయి. దేశ విదేశాలలో జరిగిన 80కి పైగా జాతీయ అంతర్జాతీయ సదస్సులలో పాల్గొని విలువైన పరిశోధనా పత్రాలను సమర్పించారు. 15కు పైగా సదస్సులకు తామే నేతృత్వం వహించారు. ప్రాచీన గ్రంథాలలోని అనేకానేకమైన వైజ్ఞానిక విశేషాలను ఎన్నో వ్యాసాల ద్వారా తెలియజేశారు. దూరదర్శన్ మరియు SVBC ఛానల్స్ లో 200 కంటే ఎక్కువ ఉపన్యాసాలు ఇవ్వబడ్డాయి. 20 పిహెచ్.డి డిగ్రీలు, మరియు 23 ఎమ్,ఫిల్ గ్రంథాలకు వీరు పరిశోధన మార్గదర్శకత్వం వహించారు. ఇద్దరు Post Doctoral Students కు కూడా మార్గదర్శనం చేశారు.
కరీంనగర్ ఐటీ టవర్
కరీంనగర్ ఐటీ టవర్ అనేది తెలంగాణ రాష్ట్రం కరీంనగర్ జిల్లాలోని కరీంనగర్ పట్టణంలో ఉన్న ఐటీ టవర్. రాష్ట్రంలోని ద్వితీయ శ్రేణి నగరాలకు ఐటీ సేవలు విస్తరించాలన్న ఉద్దేశ్యంతో కరీంనగర్ లోని 80 వేల చదరపు అడుగుల స్థలంలో 34 కోట్ల వ్యయంతో 556 సీట్లతో తెలంగాణ ప్రభుత్వం ఈ ఐటీ టవర్‌ను నిర్మించింది.
రాణి సదాశివమూర్తి
పరిశోధనారంగంలో వీరు చేసిన కృషి
ప్రస్తుతం వీరు వ్రాసిన "అపర్యాప్తః సమయః" అనే సంస్కృత సామాజిక కథ ఆంధ్రప్రదేశ్ ఇంటర్మీడియెట్ బోర్డు ద్వారా రెండవ సంవత్సరంలో పాఠ్యాంశంగా ఉంచారు. మహాభారత ప్రతిస్థాన్, బెంగుళూరుకు ఆంధ్ర ప్రదేశ్ ప్రాంతీయ సంపాదకులు సంస్కృతం మరియు ఇతర ఆధునిక భాషల రంగానికి ఇంకా అనేక రికార్డ్ చేయబడిన మరియు నమోదు చేయని సేవలు పురోగతిలో ఉన్నాయి.
కరీంనగర్ ఐటీ టవర్
ప్రారంభం
2020 జూలై 21న తెలంగాణ రాష్ట్ర ఐటీ, పరిశ్రమల, పురపాలక శాఖామంత్రి కల్వకుంట్ల తారక రామారావు ఈ ఐటీ టవర్‌ను ప్రారంభించి, అందులోని 12 కంపెనీల్లో ఎంపికైన 432 మందికి నియామక పత్రాలు అందజేశాడు. ఈ కార్యక్రమంలో రాష్ట్ర పౌరసరఫరాలు, బిసి సంక్షేమ శాఖమంత్రి గంగుల కమలాకర్, ఎమ్మెల్సీ నారదాసు లక్ష్మణరావు, చొప్పదండి ఎమ్మెల్యే సుంకే రవిశంకర్, మానకొండూర్ ఎమ్మెల్యే రసమయి బాలకిషన్, ఇతర ప్రజాప్రతినిధులు, అధికారులు పాల్గొన్నారు.
రాణి సదాశివమూర్తి
వీరు పూర్తి చేసిన ప్రాజెక్ట్‌లు
"హిడింబ భీమ సేనం” అనే సంస్కృత ఫీచర్ ఫిలింకు వీరు దర్శకత్వం వహించారు. "ఎలెక్ట్రానిక్ టెక్స్ట్ ఆఫ్ మహా భారత" అనే వీరి పరిశోధన చాలా విపులం. చాలా ప్రామాణికమైనది. అందులో 18 విషయాలపై శోధనకు అవకాశం తో కూడి ఉన్నది. అవి - పర్వ, ఉపాఖ్యాన, అధ్యాయ, శ్లోక శోధన, సారాంశ, చిత్ర ప్రదర్శన, అస్త్ర, యుద్ధ వ్యూహ మొదలైన వాటిపై విపుల శోధన ఇది. అంతేకాదు హరివంశంతో కూడా కలిసి ఉన్న 1 లక్షా పది వేల శ్లోకాల మహా భారతంపై మహా పరిశోధన ఇది. దీనికి ప్రొఫెసర్ శ్రీపాద సత్యనారాయణ మూర్తి ప్రిన్సిపల్ ఇన్వెస్టిగేటర్ అయితే, ఆచార్య సదాశివమూర్తి కో-ఆర్డినేటర్. ఒకే ఒక్క ఏడాదిలో ఈ బృహత్ పరిశోధన పూర్తి చేయగా తిరుమల తిరుపతి దేవస్థానం ప్రచురించింది.
కరీంనగర్ ఐటీ టవర్
కార్యకలాపాలు
2020 జూలై నాటికే ఈ ఐటీ టవర్‌లో కార్యకలాపాలకోసం 26 కంపెనీలు ప్రభుత్వాన్ని సంప్రదించగా, 15 కంపెనీలకు ఆఫీస్‌ స్పేస్‌ కేటాయించబడింది. ఈ ఐటీ టవర్‌ ద్వారా దాదాపు 3,600 మందికి ఉపాధి దక్కుతుంది.
రాణి సదాశివమూర్తి
ఇతర లింకులు
వర్గం:తెలుగువారు వర్గం:సంపాదకులు వర్గం:1958 జననాలు వర్గం:సంస్కృత కవులు వర్గం:తూర్పు గోదావరి జిల్లా కవులు
కరీంనగర్ ఐటీ టవర్
వెలుపలి లంకెలు
వర్గం:కరీంనగర్ జిల్లా వర్గం:తెలంగాణ ఐటీ పార్కులు వర్గం:2022 స్థాపితాలు
నమిలికొండ బాలకిషన్ రావు
నమిలికొండ బాలకిషన్ రావు (నబారా) (1950, సెప్టెంబరు 6 - 2023, మార్చి 30), తెలంగాణ కు చెందిన ప్రముఖ కవి, న్యాయవాది, ప్రసారిక పత్రిక సంపాదకుడు. చైతన్య సాహితీ, సాంస్కృతిక సమాఖ్య, సాహితీ సమితి, పోతన విజ్ఞాన పీఠం, కాళోజీ ఫౌండేషన్ కార్యవర్గ సభ్యులుగా, రాజరాజ నరేంద్రాంధ్ర భాషా నిలయంలో క్రియాశీల సభ్యుడిగా, వరంగల్‌ పోతన విజ్ఞాన పీఠం కార్యదర్శిగా విశేష సేవలు అందించాడు.
జననం
బాలకిషన్ రావు 1950, సెప్టెంబరు 6 న తెలంగాణ రాష్ట్రం, కరీంనగర్ జిల్లా, పూడూరులో నారాయణరావు - రత్నబాయి దంపతులకు రెండో సంతానంగా జన్మించాడు.
విద్య, ఉద్యోగం
జగిత్యాల లో డిగ్రీ పూర్తి చేసిన తరువాత హనుమకొండలోని రాగన్న దర్వాజ ప్రాంతంలో స్థిరపడ్డాడు. ఎం.ఏ., ఎల్.ఎల్.బి. పట్టభద్రుడైన బాలకిషన్ హనుమకొండలో న్యాయవాద వృత్తిని చేపట్టాడు. డాక్యుమెంట్‌ రైటర్‌గా కూడా సుప్రసిద్ధులయ్యారు.
వ్యక్తిగత జీవితం
బాలకిషన్‌రావుకు గోకుల్‌ రాణితో వివాహం జరిగింది. వారికి ఒక కుమారుడు (డాక్టర్‌ పాంచాల్‌రాయ్‌), ఇద్దరు కుమార్తెలు (కవిత భరద్వాజ్‌, హరిత భరద్వాజ్‌) ఉన్నారు.
సాహితీ ప్రస్థానం
వరంగల్లు, హనుమకొండలలో అనేక సాహితీ కార్యక్రమాలను నిర్వహించాడు. వర్ధమాన రచయితలను ప్రోత్సహించాలనే ఉద్దేశంతో 1982లో ప్రసారిక అనే మాసపత్రికను స్థాపించాడు. నబారా సాహిత్య పురస్కారాన్ని ఏర్పాటు చేసి ఎందరో రచయితలను సత్కరించాడు. బాలకిషన్‌రావు రచనలపై రెండు విమర్శక గ్రంథాలు వెలువడ్డాయి.
మరణం
బాలకిషన్ రావు అనారోగ్యంతో తన 72 ఏళ్ళ వయసులో హనుమకొండ లోని ఒక ప్రైవేటు ఆస్పత్రిలో చికిత్స పొందుతూ 2023, మార్చి 30 న మరణించాడు.
మూలాలు
వర్గం:1950 జననాలు వర్గం:2023 మరణాలు వర్గం:కరీంనగర్ జిల్లా వ్యక్తులు వర్గం:కరీంనగర్ జిల్లా కవులు వర్గం:కరీంనగర్ జిల్లా న్యాయవాదులు వర్గం:కరీంనగర్ జిల్లా రచయితలు వర్గం:కరీంనగర్ జిల్లా సాహితీ పోషకులు
సినిమా హాలు
thumb|240px|అమలాపురంలోని ఒక సినిమా థియేటర్ సినిమా హాలు (సినిమా థియేటర్) అనేది ప్రేక్షకుల వీక్షణ కోసం చలనచిత్రాలను ప్రదర్శించే వేదిక. ఇది ప్రజల వినోదం కోసం సినిమాలను వీక్షించడానికి ఆడిటోరియాను కలిగి ఉన్న భవనం. సాధారణంగా సినిమా థియేటర్లు టిక్కెట్లు కొనుగోలు చేయడం ద్వారా హాజరయ్యే సాధారణ ప్రజలకు అందించే వాణిజ్య కార్యకలాపాలు. సాధారణంగా, సినిమా థియేటర్‌లో పెద్ద స్క్రీన్ లేదా బహుళ స్క్రీన్‌లు, ప్రొజెక్టర్ లేదా ప్రొజెక్టర్లు మరియు సౌండ్ సిస్టమ్ ఉంటాయి. సౌకర్యవంతమైన సీటింగ్, ఎయిర్ కండిషనింగ్ మరియు కొన్నిసార్లు స్నాక్స్ మరియు డ్రింక్స్ వంటి ఫీచర్లతో సినిమా ప్రేక్షకులకు సౌకర్యవంతమైన మరియు లీనమయ్యే అనుభూతిని అందించేలా సినిమా థియేటర్లు రూపొందించబడ్డాయి.
సినిమా థియేటర్లు స్వతంత్ర భవనాలు, షాపింగ్ మాల్స్ మరియు వినోద సముదాయాలతో సహా వివిధ ప్రదేశాలలో చూడవచ్చు. వారు తరచుగా కొత్త విడుదలలు, స్వతంత్ర చలనచిత్రాలు మరియు క్లాసిక్ చలనచిత్రాలతో సహా అనేక రకాల చలనచిత్రాలను చూపుతారు. కొన్ని సినిమా థియేటర్లు 3D చలనచిత్రాలు, IMAX చలనచిత్రాలు, క్రీడా కార్యక్రమాల ప్రత్యక్ష ప్రసారాలు వంటి ప్రత్యేక ప్రదర్శనలను కూడా అందించవచ్చు.
సినిమా థియేటర్లు అనేక దశాబ్దాలుగా ప్రసిద్ధ వినోద రూపంగా ఉన్నాయి మరియు అన్ని వయసుల ప్రేక్షకులను ఆకర్షిస్తూనే ఉన్నాయి. స్ట్రీమింగ్ సేవలు మరియు హోమ్ ఎంటర్‌టైన్‌మెంట్ ఆప్షన్‌లు పెరిగినప్పటికీ, చాలా మంది వ్యక్తులు, స్నేహితులు మరియు కుటుంబ సభ్యులతో కలిసి థియేటర్‌లో సినిమా చూసే సామూహిక అనుభవాన్ని ఇప్పటికీ ఆనందిస్తున్నారు.
మూవీ థియేటర్ (అమెరికన్ ఇంగ్లీష్), సినిమా (బ్రిటీష్ ఇంగ్లీష్), లేదా సినిమా హాల్ (ఇండియన్ ఇంగ్లీష్), సినిమా హౌస్, పిక్చర్ హౌస్, సినిమాలు, చిత్రాలు, పిక్చర్ థియేటర్, వెండితెర, పెద్ద తెర, లేదా థియేటర్ అని పలుచోట్ల పలురకాలుగా పిలుస్తారు.
మూలాలు
వర్గం:సినిమా
హబీబ్‌పూర్ శాసనసభ నియోజకవర్గం
హబీబ్‌పూర్ శాసనసభ నియోజకవర్గం పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం మల్దా జిల్లా, మల్దహా ఉత్తర లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. హబీబ్‌పూర్ నియోజకవర్గం పరిధిలో బమంగోలా కమ్యూనిటీ డెవలప్‌మెంట్ బ్లాక్‌, హబీబ్‌పూర్ కమ్యూనిటీ డెవలప్‌మెంట్ బ్లాక్‌లోని అక్తైల్, బైద్యాపూర్, బుల్బుల్ చండి, ధుంపూర్, హబీబ్‌పూర్, జజైల్, కంటుర్కా, మంగళ్‌పూర్ గ్రామ పంచాయతీలు ఉన్నాయి.
మూలాలు
వర్గం:పశ్చిమ బెంగాల్ శాసనసభ నియోజకవర్గాలు
గజోల్ శాసనసభ నియోజకవర్గం
గజోల్ శాసనసభ నియోజకవర్గం పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం మల్దా జిల్లా, మల్దహా ఉత్తర లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:పశ్చిమ బెంగాల్ శాసనసభ నియోజకవర్గాలు
చంచల్ శాసనసభ నియోజకవర్గం
చంచల్ శాసనసభ నియోజకవర్గం పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం మల్దా జిల్లా, మల్దహా ఉత్తర లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. చంచల్ నియోజకవర్గం పరిధిలో చంచల్ I కమ్యూనిటీ డెవలప్‌మెంట్ బ్లాక్, హరిశ్చంద్రపూర్ I కమ్యూనిటీ డెవలప్‌మెంట్ బ్లాక్‌లోని బారుయి, కుసిధ, రషీదాబాద్, తులసిహట్ట గ్రామ పంచాయతీలు ఉన్నాయి.
మూలాలు
వర్గం:పశ్చిమ బెంగాల్ శాసనసభ నియోజకవర్గాలు
గోవింద్ నామ్‌దేవ్
జననం
గోవింద్ 1950 సెప్టెంబర్ 3న మధ్యప్రదేశ్‌లోని సాగర్‌లో జన్మించాడు.
మూలాలు
వర్గం:1950 జననాలు వర్గం:జీవిస్తున్న ప్రజలు
బటిండా లోక్‌సభ నియోజకవర్గం
బటిండా లోక్‌సభ నియోజకవర్గం భారతదేశంలోని 543 లోక్‌సభ నియోజకవర్గాలలో, పంజాబ్ రాష్ట్రంలోని 13 లోక్‌సభ నియోజకవర్గాలలో ఒకటి. ఈ నియోజకవర్గం భటిండా, మాన్సా, ముక్త్‌సర్ జిల్లాల పరిధిలో 9 అసెంబ్లీ స్థానాలతో ఏర్పాటైంది. శిరోమణి అకాలీ దళ్ నాయకురాలు హర్‌సిమ్రత్ కౌర్ బాదల్ 2009 నుండి లోక్‌సభలో బటిండా లోక్‌సభ నియోజకవర్గానికి ప్రాతినిధ్యం వహిస్తుంది. ఆమె 2009 సాధారణ ఎన్నికలలో తన సమీప ప్రత్యర్థి కాంగ్రెస్ అభ్యర్థి (కెప్టెన్ అమరీందర్ సింగ్ కుమారుడు) రణిందర్ సింగ్ పై 1,20,948 ఓట్ల మెజారిటీతో గెలిచింది. 2014 సార్వత్రిక ఎన్నికల్లో 19,395 ఓట్ల తేడాతో కాంగ్రెస్ అభ్యర్థి మన్‌ప్రీత్ సింగ్ బాదల్‌పై,, 2019లో  కాంగ్రెస్ అభ్యర్థి అమరీందర్ సింగ్ రాజా వార్రింగ్ పై 21,722 ఓట్ల మెజారితో వరుసగా మూడుసార్లు ఎంపీగా ఎన్నికైంది.
మూలాలు
వర్గం:పంజాబ్ లోక్‌సభ నియోజకవర్గాలు
అర్జున్ కనుంగో
జీవిత విషయాలు
అర్జున్ ముంబైలో పుట్టి పెరిగాడు. న్యూయార్క్ నగరంలోని లీ స్ట్రాస్‌బర్గ్ థియేటర్, ఫిల్మ్ ఇన్‌స్టిట్యూట్ నుండి శిక్షణ పొందాడు. సెంటర్ ఫైర్ పిస్టల్‌లో 3 సార్లు జాతీయ గోల్డ్ మెడల్ విజేత, జాతీయ స్థాయి బాస్కెట్‌బాల్ ఆటగాడు. శిక్షణ పొందిన భారతీయ శాస్త్రీయ గాయకుడు, పియానో & గిటార్ వాయిస్తాడు.
సినిమారంగం
రాధే (2021 చిత్రం) లో సల్మాన్ ఖాన్‌తో కలిసి బాలీవుడ్‌లో అడుగుపెట్టాడు. అందులో మన్సూర్ అనే డ్రగ్ డీలర్‌గా నటించాడు.
మూలాలు
వర్గం:తొలగించవలసిన బొమ్మలు వర్గం:1990 జననాలు వర్గం:జీవిస్తున్న ప్రజలు
సంగ్రూర్ లోక్‌సభ నియోజకవర్గం
సంగ్రూర్ లోక్‌సభ నియోజకవర్గం భారతదేశంలోని 543 లోక్‌సభ నియోజకవర్గాలలో, పంజాబ్ రాష్ట్రంలోని 13 లోక్‌సభ నియోజకవర్గాలలో ఒకటి. ఈ నియోజకవర్గం సంగ్రూర్, బర్నాలా, మలేరుకోట్ల జిల్లాల పరిధిలో 9 అసెంబ్లీ స్థానాలతో ఏర్పాటైంది.
మూలాలు
వర్గం:పంజాబ్ లోక్‌సభ నియోజకవర్గాలు
సిద్ధార్థ జాదవ్
సిద్ధార్థ రామచంద్ర జాదవ్ (జననం 1981 అక్టోబర్ 23) భారతదేశానికి చెందిన సినిమా, టెలివిజన్, రంగస్థల నటుడు. అతను టెలివిజన్, మరాఠీ, హిందీ చిత్రాలలో నటించాడు. గోల్‌మాల్, గోల్‌మాల్ రిటర్న్స్ వంటి అనేక బాలీవుడ్ సినిమాలలో నటించాడు. జాదవ్ మిథున్ చక్రవర్తి హీరోగా అమీ సుభాష్ బోల్చి అనే బెంగాలీ సినిమాలో కూడా నటించాడు. మీడియాలో ఇతని గురించి "మరాఠీ సినిమా కామెడీ కింగ్"గా ప్రస్తావించబడింది.
వ్యక్తిగత జీవితం
సిద్ధార్థకు తృప్తితో వివాహం జరిగింది, వారికి ఇద్దరు కుమార్తెలు ఉన్నారు.
కళారంగం
అతను డిడి సహ్యాద్రిలో ఏక్ శూన్య బాబూరావు ద్వారా నటనారంగంలోకి ప్రవేశించాడు. హసా చకత్ఫు, ఘడ్లే బిఘడ్లే, అపన్ యన్నా పహిలత్ కా?, మొదలైన వాటిలో సహాయక పాత్రలలో కూడా నటించాడు. 2004లో కేదార్ షిండే తీసిన అగా బాయి అరేచా! సినిమాతో తన సినీరంగంలోకి వచ్చాడు. ఆ తర్వాత జాత్రా సినిమాలో అవకాశం వచ్చింది. 2006లో రోహిత్ శెట్టి తీసిన గోల్‌మాల్: ఫన్ అన్‌లిమిటెడ్ లో నటించి గుర్తింపు పొందాడు. అదే సంవత్సరం లోచ్య జాల రే అనే నాటకం నటించాడు. తర్వాత అతను బకులా నామ్‌దేయో ఘోటాలే, సాడే మాదే తీన్, దే ఢక్కా, మే శివాజీరాజే భోసాలే బోల్టోయ్, ఇంకా చాలా ముఖ్యమైన సినిమాలలో నటించాడు. 2008లో దే ఢక్కా చిత్రానికిగాను మహారాష్ట్ర రాజ్యపాల్ చిత్రపత్ పురస్కార్‌లో ఉత్తమ సహాయ నటుడి అవార్డును గెలుచుకున్నాడు. బెంగాలీ చిత్రం అమీ శుభాష్ బోల్చిలో కూడా అరంగేట్రం చేశాడు. మహారాష్ట్రచా డ్యాన్సింగ్ సూపర్ స్టార్, డ్యాన్స్ మహారాష్ట్ర డ్యాన్స్‌తో సహా అనేక రియాలిటీ షోలకు న్యాయనిర్ణేతగా కూడా ఉన్నాడు. 2016లో గెలా ఉదత్ అనే నాటకం చేశాడు. 2021లో, రాధేలో రంజీత్ మవానీగా కనిపించాడు.
మూలాలు
వర్గం:తొలగించవలసిన బొమ్మలు వర్గం:1991 జననాలు వర్గం:జీవిస్తున్న ప్రజలు వర్గం:మహారాష్ట్ర వ్యక్తులు వర్గం:మహారాష్ట్ర సినిమా నటులు
భారతీ కశ్యప్
భారతీ కశ్యప్ (జననం 1967 మే 15) భారతీయ నేత్ర వైద్యురాలు. సామాజిక కార్యకర్త కూడా. ఆమె ఉచిత కంటి శస్త్రచికిత్స అందించడం, మహిళల ఆరోగ్యాన్ని మెరుగుపరచడంలో ప్రసిద్ధి చెందింది.
ఆమె 2017లో నారీ శక్తి పురస్కారంతో సత్కరించబడింది. సామాజిక కార్యకర్తగా ఆమె ఐదుసార్లు జాతీయ స్థాయిలో ఇండియన్ మెడికల్ అసోసియేషన్ అవార్డును అందుకుంది.
వ్యక్తిగత జీవితం
1967 మే 15న జన్మించిన ఆమె ఎంబిబిఎస్, ఎంఎస్ (నేత్ర వైద్యం), అలాగే కార్నియాలో ఫెలో చదివింది. ఆమె జార్ఖండ్‌ లోని రాంచీలో కశ్యప్ మెమోరియల్ కంటి ఆసుపత్రిని స్థాపించిన బీరేంద్ర ప్రసాద్ కశ్యప్‌ను వివాహం చేసుకుంది.
కెరీర్
ఆమె ఉచిత చికిత్స అందించడం ద్వారా డిటెక్టివ్ కంటిశుక్లం, వక్రీభవన లోపం మొదలైన దృష్టి లోపంతో బాధపడుతున్న పిల్లల విద్య కోసం విస్తృతంగా పనిచేసింది. ఆమె 1995లో సామాజిక సేవను ప్రారంభించింది, జార్ఖండ్ పిల్లలలో పెరుగుతున్న అంధత్వం సంభవనీయతను గుర్తించిన ఆమె రామ్‌ఘర్‌లోని ప్రభుత్వ పాఠశాలల్లో చేరిన 10,000 మంది పిల్లల నమూనా కంటి పరీక్షను నిర్వహించింది. నివారించదగిన అంధత్వానికి గల ప్రధాన కారణాలను పరిష్కరించడానికి ఆమె ఉచిత కంటి శిబిరాలను నిర్వహించింది.
సామాజిక సేవ
ఆమె ఉచిత చికిత్స అందించడం ద్వారా పలు రకాల దృష్టి లోపంతో బాధపడుతున్న పిల్లల విద్య కోసం విస్తృతంగా పనిచేసింది. ఇలా ఆమె 1995లో సామాజిక సేవను ప్రారంభించింది. జార్ఖండ్ పిల్లలలో అంధత్వం కారణంగా అధిక డ్రాపౌట్ రేటు ఉండడంతో ఆమె రామ్‌ఘర్‌లోని ప్రభుత్వ పాఠశాలల్లో చేరిన 10,000 మంది పిల్లల నమూనా కంటి పరీక్షను నిర్వహించింది. నివారించదగిన అంధత్వానికి గల ప్రధాన కారణాలను పరిష్కరించడానికి ఆమె ఉచిత కంటి శిబిరాలను నిర్వహించింది.
మూలాలు
వర్గం:1967 జననాలు వర్గం:భారత నేత్ర వైద్యులు వర్గం:నారీ శక్తి పురస్కార విజేతలు వర్గం:మహిళా నేత్ర వైద్యులు
నందనా సేన్
నందనా దేవ్ సేన్ (జననం 1967 ఆగస్టు 19) ఒక అమెరికన్ నటి, స్క్రీన్ రైటర్. ఆమె పిల్లల రచయిత్రి, వారి హక్కుల కార్యకర్త కూడా. బాలీవుడ్‌లో ఆమె మొదటి సినిమా సంజయ్ లీలా బన్సాలీ బ్లాక్ (2005). ఈ చిత్రంలో రాణి ముఖర్జీ, అమితాబ్ బచ్చన్ లతో కలిసి ఆమె నటించింది. ఆమెది రాణికి 17 ఏళ్ల చెల్లెలి పాత్ర. రామ్ గోపాల్ వర్మ, కేతన్ మెహతాతో సహా భారతీయ దర్శకులతో వరుస ప్రాజెక్ట్‌లలో పని చేసింది. నందనా సేన్ టొరంటో ఇంటర్నేషనల్ ఫిల్మ్‌ ఫెస్టివల్ లో ప్రదర్శించబడిన తీవ్రవాద నేపథ్యం కలిగిన అమెరికన్ డ్రామా ది వార్ వితిన్ (2005)లో ప్రధాన పాత్రలో ఒకదానికి సంతకం చేసింది.
జీవితం తొలి దశలో
నోబెల్ గ్రహీత, భారతరత్న ఆర్థికవేత్త అమర్త్యసేన్, పద్మశ్రీ అవార్డు గ్రహీత నబనిత దేవ్ సేన్ ల కుమార్తె నందనా సేన్. నందనా సేన్ కలకత్తా లో జన్మించారు. ఆమె అక్క అంటారా దేవ్ సేన్ జర్నలిస్టు. నందనా సేన్ మొదటి రచన ఆమె చిన్నతనంలో సత్యజిత్ రే ఎంపిక చేసిన సందేశ్ పత్రికలో ప్రచురించబడింది. ఆమె భారతదేశంలో పుట్టినా యూరప్, అమెరికాలోని వివిధ నగరాల్లో పెరిగింది.
కెరీర్
నందనా సేన్ హార్వర్డ్ విశ్వవిద్యాలయంలో సాహిత్యాన్ని అభ్యసించారు, అక్కడ ఆమె మొదటి సంవత్సరంలో తన తరగతిలో అగ్రస్థానంలో నిలిచినందుకు ఆమెకు డెటూర్ ప్రైజ్ లభించింది. ఆ తర్వాత జాన్ హార్వర్డ్ స్కాలర్‌షిప్, ఎలిజబెత్ కారీ అగాసిజ్ అవార్డ్ రెండింటినీ అమె డిస్టింక్షన్‌లో ఉత్తీర్ణురాలయి గెలుచుకుంది. ఆ తరువాత USC ఫిల్మ్ స్కూల్‌లోని పీటర్ స్టార్క్ ప్రొడ్యూసింగ్ ప్రోగ్రామ్‌లో నందనా సేన్ ఫిల్మ్ ప్రొడ్యూసింగ్‌ని అభ్యసించారు. ఆమె అనేక చలనచిత్రోత్సవాలలో ప్రదర్శించబడిన తన థీసిస్ చిత్రం "అరేంజ్డ్ మ్యారేజ్"తో సహా పలు లఘు చిత్రాలను వ్రాసి దర్శకత్వం వహించింది. నటిగా, నందనా సేన్ న్యూయార్క్‌లోని లీ స్ట్రాస్‌బర్గ్ థియేటర్ ఇన్‌స్టిట్యూట్‌లో అలాగే లండన్‌లోని రాయల్ అకాడమీ ఆఫ్ డ్రామాటిక్ ఆర్ట్‌లో శిక్షణ పొందింది.
వ్యక్తిగత జీవితం
నందనా సేన్ 2013 జూన్ లో పెంగ్విన్ రాండమ్ హౌస్ ఛైర్మన్ జాన్ మాకిన్‌సన్‌ను వివాహం చేసుకుంది. ఈ జంట 2018లో ఒక యువ బెంగాలీ అమ్మాయిని దత్తత తీసుకున్నారు. ఆమె గతంలో భారతీయ చలనచిత్ర నిర్మాత మధు మంతెనా తో దశాబ్దానికి పైగా సహజీవనం కొనసాగించింది.
మూలాలు
వర్గం:సజీవులు వర్గం:1967 జననాలు వర్గం:లాస్ ఏంజిల్స్ నటీమణులు వర్గం:బెంగాలీ నటీమణులు వర్గం:యునైటెడ్ స్టేట్స్‌కు భారతీయ వలసదారులు వర్గం:అమెరికన్ సినిమా నటీమణులు వర్గం:బెంగాలీ సంతతికి చెందిన అమెరికన్ ప్రజలు వర్గం:భారత సంతతికి చెందిన అమెరికన్ నటీమణులు వర్గం:హిందీ సినిమా నటీమణులు వర్గం:బెంగాలీ సినిమా నటీమణులు వర్గం:అమెరికన్ మహిళా పిల్లల రచయితలు వర్గం:అమెరికన్ మహిళా స్క్రీన్ రైటర్స్ వర్గం:హార్వర్డ్ యూనివర్సిటీ పూర్వ విద్యార్థులు వర్గం:21వ శతాబ్దపు అమెరికన్ మహిళలు వర్గం:20వ శతాబ్దపు అమెరికన్ నటీమణులు
పాటియాలా లోక్‌సభ నియోజకవర్గం
పాటియాలా లోక్‌సభ నియోజకవర్గం భారతదేశంలోని 543 లోక్‌సభ నియోజకవర్గాలలో, పంజాబ్ రాష్ట్రంలోని 13 లోక్‌సభ నియోజకవర్గాలలో ఒకటి. ఈ నియోజకవర్గం పటియాలా, మొహాలీ జిల్లాల పరిధిలో 9 అసెంబ్లీ స్థానాలతో ఏర్పాటైంది.
సైమా ఉత్తమ దర్శకుడు - తెలుగు
విబ్రి మీడియా గ్రూప్ సంస్థ ప్రతి సంవత్సరం సౌత్ ఇండియన్ ఇంటర్నేషనల్ మూవీ అవార్డులు (సైమా అవార్డులు) అందజేస్తుంది. అందులో భాగంగా తెలుగు సినిమారంగం లో ఉత్తమ దర్శకుడిని ఎంపికజేసి సైమా అవార్డును అందజేస్తుంది.
విశేషాలు
2011లో విడుదలైన చిత్రాలకు తొలిసారిగా 2012లో ఈ అవార్డును అందించారు. 2012లో 5 నామినేషన్లతో త్రివిక్రమ్ శ్రీనివాస్ అత్యధికంగా నామినేట్ కాగా, ఎస్ఎస్ రాజమౌళి, త్రివిక్రమ్ శ్రీనివాస్, సుకుమార్, వంశీ పైడిపల్లి తలా రెండు విజయాలతో అత్యధిక అవార్డులు పొందిన దర్శకులుగా నిలిచారు.
మూలాలు
వర్గం:తెలుగు సినిమా వర్గం:సైమా అవార్డులు
ప్రతీక్ష బక్షి
ప్రతీక్షా బక్షి (జననం 1970) భారతీయ సామాజిక శాస్త్రవేత్త, పెమినిస్ట్ లీగర్ స్కాలర్. ఆమె పరిశోధన ప్రధానంగా న్యాయస్థానం విధానాలు, ఎథ్నోగ్రఫీ(ethnography), మహిళలపై లైంగిక హింసపై దృష్టి సారించింది. ఆమె ప్రస్తుతం జవహర్‌లాల్ నెహ్రూ విశ్వవిద్యాలయం సెంటర్ ఫర్ ది స్టడీ ఆఫ్ లా అండ్ గవర్నెన్స్‌లో ఫ్యాకల్టీ సభ్యురాలిగా ఉంది.
కెరీర్
ప్రతీక్ష బక్షి ఢిల్లీ స్కూల్ ఆఫ్ ఎకనామిక్స్ నుండి సోషియాలజీలో డాక్టరల్ డిగ్రీని పొందింది. ఢిల్లీ విశ్వవిద్యాలయంలో లా అండ్ సోషల్ సైన్సెస్ రీసెర్చ్ నెట్‌వర్క్‌ను స్థాపించింది. ఇది చట్టం, సాంఘిక శాస్త్ర పరిశోధనపై వార్షిక ఇంటర్ డిసిప్లినరీ కాన్ఫరెన్స్‌ను నిర్వహిస్తుంది. బాన్‌లోని కేట్ హాంబర్గర్ సెంటర్, యూనివర్శిటీ ఆఫ్ వార్విక్, భారతదేశంలోని యూనివర్శిటీ గ్రాంట్స్ కమీషన్ లకు ఆమె ఫెలోషిప్‌ మెంబర్.